b'\n_START_ARTICLE_\nWindows XP\n_START_SECTION_\nNovosti in izbolj\xc5\xa1ave\n_START_PARAGRAPH_\nWindows Explorer_NEWLINE_Windows Explorer je bil v sistemu Windows XP dele\xc5\xbeen veliko izbolj\xc5\xa1av. Ena od njih je nov stolpec hitrih opravil v mapah, dolo\xc4\x8den glede na vsebino map (v mapah s slikami so bila prikazana hitra opravila za slike itd.). Nova lastnost je tudi ogled slik v mapi kot na filmskem traku. V Windowsu XP je mapa Moj ra\xc4\x8dunalnik bolj pregledna zaradi zdru\xc5\xbeevanja diskov v skupino, prenosnih naprav v svojo skupino... Windows Explorer se pona\xc5\xa1a tudi s prenovljenim menijem start, prek katerega ima uporabnik dostop do mape Moji dokumenti, slik, videoposnetkov in mape Moj ra\xc4\x8dunalnik. _NEWLINE_Pomo\xc4\x8d v sistemu Windows XP_NEWLINE_V sistem Windows XP je vgrajen Center za pomo\xc4\x8d in podporo, preko katerega uporabnik la\xc5\xbeje pride do pomo\xc4\x8di. Vsebuje tudi la\xc5\xbeji dostop do najpogostej\xc5\xa1ih tem.'